Pozdravljeni učenci 8. razreda.

Za vsa vprašanja, pojasnila … sem dosegljiva na [sandra.hanzic@os-velikapolana.si](mailto:sandra.hanzic@os-velikapolana.si)

**3. teden, 31. 3. 2020**

1. **Ponovi kaj je opera, kdo sodeluje pri njenem nastanku**.V pomoč naj ti bodo zapiski v zvezku in delovni zvezek (DZ).

2. Danes boš spoznal kar tri skladatelje. To so **Johann Strauss, mlajši; Georges Bizet** in **Giacomo Puccini**. Pravilno izgovorjavo poišči v DZ na straneh 114 – 118.

V DZ odgovarjaj samo na tista vprašanja, ki jih navedem, ne na vsa, ker bo preveč.

3. O **Johannu Straussu, mlajšemu**, preberi v DZ na strani 74 in 75. S pomočjo interaktivnega gradiva [www.iRokus.si](http://www.iRokus.si) poslušaj posnetka številka 72 in 73 ter odgovori na vprašanje 2a, 2b in 2c.

Poglej posnetek <https://www.youtube.com/watch?v=bxUiRzb508k> in odgovori na vprašanje št. 1.

Prepiši ali zalepi v zvezek:

**JOHANN STRAUSS, mlajši**

Izhaja iz znane avstrijske glasbene družine. Bil je najpomembnejši skladatelj dunajskega valčka, zato so ga tudi imenovali kralj valčkov. Poleg valčkov je pisal tudi polke, četvorke, koračnice in operete.

Poslušali smo:

- Na lepi modri Donavi

- Četvorka iz operete Netopir.

4. O **Georgesu Bizetu** preberi v DZ na strani 76. S pomočjo interaktivnega gradiva [www.iRokus.si](http://www.iRokus.si) poslušaj posnetek številka 75 in odgovori na vprašanje 1a.

Poglej posnetek <https://www.youtube.com/watch?v=KJ_HHRJf0xg>

Prepiši ali zalepi v zvezek:

**GEORGES BIZET**

Bil je francoski skladatelj, ki je najbolj znan po svoji operi Carmen. Izbral je zgodbo iz vsakdanjega življenja, značaje ljudi prikazuje realistično in natančno. V operi nastopajo tudi liki iz dna družbene lestvice, ljudje brez moralnih zadržkov, kar imenujemo operni realizem.

Poslušali smo:

- Arija toreadorja iz opere Carmen,

- Habanera iz opere Carmen.

5. O **Giacomu Pucciniju** preberi v DZ na strani 77. S pomočjo interaktivnega gradiva [www.iRokus.si](http://www.iRokus.si) poslušaj posnetek številka 78 in pri prvem vprašanju napiši kakšen je značaj te arije.

Prepiši ali zalepi v zvezek:

**GIACOMO PUCCINI**

Bil je italijanski operni skladatelj, predstavnik verizma, kar pomeni umetnost resničnosti. Zgodbe vsebujejo tudi krute dogodke iz vsakdanjega življenja preprostih ljudi in imajo vedno tragičen razplet.

Njegovo najbolj znano delo je opera Madama Butterfly, pa tudi Tosca.

Poslušali smo Arijo Čo-čo-san iz opere Madama Butterfly.

Uspešen boš, ko boš:

- pojasnil značilnosti opere v obdobju romantike,

- doživljajsko poslušal odlomke iz Straussovih, Bizetovih in Puccinijevih skladb ter izrazil svoje doživljanje ob poslušanju.

**Dokaz vašega dela bodo rešene naloge v delovnem zvezku in zapis v zvezek.**

**POMEMBNO**

**Da bom vedela, da si naloge v DZ res reševal in učno snov prepisal v zvezek, jih poslikaj in pošlji na moj e-naslov do petka, 3. 4. 2020.** [sandra.hanzic@os-velikapolana.si](mailto:sandra.hanzic@os-velikapolana.si)

**Ta teden pošljete poslikane strani 74, 76 in 77 v DZ.**

Pošlji tudi slike od prejšnjega tedna (kdo še ni).

Poslikaš lahko s pametnim telefonom, jaz pa ti bom podala povratno informacijo.

Napišite tudi, če potrebujete dodatno razlago ali imate težave pri dostopu do interaktivnega gradiva.